APL. “Tottenhem” Konte boshqaruvi ostida ilk g‘alabasini qo‘lga kiritdi, “Manchester Siti”da yirik g‘alaba

Futbol bo‘yicha Angliya Premyer Ligasining 12-turidan o‘rin olgan bir qator o‘yinlar 21-noyabr, yakshanba kuni bo‘lib o‘tdi.

“Manchester Siti” o‘z uyida “Everton”ni qabul qildi. Rahim Sterling, Rodri va Bernardu Silvaning gollari “shaharliklar”ga yirik hisobdagi g‘alabani taqdim etdi.
Ushbu g‘alabadan keyin “Siti” ochkolarini 26 taga yetkazib olgan holda ikkinchi o‘ringa ko‘tarilib oldi.

“Tottenhem” esa “Lids”ni mehmon qildi. Birinchi bo‘lim yakunida mehmonlar Deniel Jeymsning goli evaziga oldinga o‘tib oldi. 58-daqiqada Pyer-Emil Hyoybyerg muvozanatni tiklagan bo‘lsa, 69-daqiqada Serxio Regilon londonliklarga g‘alaba keltirgan golga muallif bo‘ldi.

Shu tariqa Antonio Konte qo‘l ostidagi ilk g‘alabasini qo‘lga kiritgan “shporlar” 19 ochko bilan 7-o‘ringa ko‘tarildi.
APL
12-tur bahslari
21-noyabr, yakshanba
Gollar: 1:0 – 44 Sterling, 2:0 – 55 Rodri, 3:0 – 86 Bernardu Silva.
“Manchester Siti”: Ederson, Uoker, Stounz, Lyaport (Ake, 76), Joau Kanselu, Gundo‘g‘an, Bernardu Silva, Rodri, Foden (Mahrez, 58), Palmer (Makati, 87), Sterling.
“Everton”: Pikford, Koulmen, Godfri, Kin, Din, Grey (Ivobi, 17), Taunsend, Delf (Rondon, 63), Allan, Gordon, Risharlison.
Ogohlantirishlar: Risharlison (31), Lyaport (45).
Gollar: 0:1 – 44 Jeyms, 1:1 – 58 Hyoybyerg, 2:1 – 69 Regilon.
“Tottenhem”: Lyoris, Emerson, Dayer, Devis, Tanganga (Sanches, 68), Regilon (Sessenyon, 79), Son Hyon Min, Lukas Moura (Alli, 88), Hyoybyerg, Uinks, Keyn.
“Lids”: Melye, Dallas, Lyorente, Kuper, Fillips, Streyk, Harrison, Forshou (Roberts, 72), Klix (Firpo, 59), Jeyms, Gelhardt (Makkinstri, 87).
Ogohlantirishlar: Gelhardt (30), Forshou (65), Kuper (67), Emerson (90+1), Fillips (90+4).